Μπάρμπαρα Μπους

Η Μπάρμπαρα Μπους (Barbara Bush   8 Ιουνίου 1925 - 17 Απριλίου 2018) ήταν η σύζυγος του Τζορτζ Μπους του Πρεσβύτερου, 41ου Προέδρου των Ηνωμένων Πολιτειών, και η Πρώτη Κυρία των Ηνωμένων Πολιτειών από το 1989 μέχρι το 1993. Υπηρέτησε ως η Δεύτερη Κυρία των Ηνωμένων Πολιτειών από το 1981 μέχρι το 1989. Ήταν η μητέρα του Τζορτζ Μπους του Νεότερου, 43ου Προέδρου των Ηνωμένων Πολιτειών, και του Τζεμπ Μπους, 43ου Κυβερνήτη της Φλόριντα.

Η Μπάρμπαρα Πιρς γεννήθηκε στο Μανχάτταν. Αποφοίτησε από το Ashley Hall School στο Τσάρλεστον της Βόρειας Καρολίνα. Συνάντησε τον Τζορτζ Χέρμπερτ Γουόκερ Μπους σε ηλικία 16 ετών και παντρεύτηκαν στην Νέα Υόρκη το 1945, ενώ βρισκόταν σε άδεια κατά την διάρκεια της αποστολής του ως αξιωματικός του ναυτικού κατά τον Β' Παγκόσμιο Πόλεμο. Είχαν αποκτήσει έξι παιδιά μαζί. Η οικογένεια Μπους σύντομα μετακόμισε στο Μίντλαντ του Τέξας, όπου ο Τζορτζ Μπους εισήχθη στην πολιτική ζωή.

Όταν η Μπάρμπαρα Μπους ήταν Πρώτη Κυρία των Ηνωμένων Πολιτειών, εργάστηκε για να προωθήσει την παγκόσμια παιδεία και ίδρυσε το Ίδρυμα Μπάρμπαρα Μπους.

Βιογραφία 
Η Μπάρμπαρα Πιρς γεννήθηκε στο Queens και μεγάλωσε στο Rye της Νέας Υόρκης. Ήταν η κόρη της Pauline (γενν. Robinson) και του Marvin Pierce, που αργότερα έγινε Πρόεδρος του McCall Corporation, εκδότη των γυναικείων περιοδικών Redbook και McCall's. Μεγάλωσε με τα δυο μεγαλύτερα αδέρφια της - Martha και James - και με τον μικρότερο αδερφό της, τον Scott. Ο πρόγονός της Thomas Pierce Jr., ένας από τους πρώτους αποικιοκράτες της Νέας Αγγλίας, ήταν επίσης πρόγονος του Franklin Pierce, 14ου Προέδρου των ΗΠΑ. Η Μπους ήταν τέταρτη ξαδέρφη με τον Franklin Pierce και τον Henry Wadsworth Longfellow.

Η Πιρς φοίτησε στο Rye Country Day School από το 1931 έως το 1937 και αργότερα στο boarding school Ashley Hall στο Τσάρλεστον της Βόρειας Καρολίνα από το 1940 έως το 1943. Ως παιδί, ασχολήθηκε με τον αθλητισμό και ιδιαίτερα με την κολύμβηση, το τένις και την ποδηλασία. Το ενδιαφέρον της για το διάβασμα ξεκίνησε από μικρή ηλικία.

Προσωπική ζωή 
Όταν η Πιρς ήταν 16 ετών και κατά τις χριστουγεννιάτικες διακοπές, συναντήθηκε με τον Τζορτζ Μπους σε έναν χορό ; ο Μπους ήταν φοιτητής στην Phillips Academy στην Μασαχουσέτη. Μετά από 18 μήνες, οι δυο τους αρραβωνιάστηκαν, πριν ο Τζορτζ Μπους φύγει για τον Β' Παγκόσμιο Πόλεμο με το Ναυτικό. Ονόμασε τρία αεροπλάνα με το όνομά της : Barbara, Barbara II και Barbara III. Όταν επέστρεψε από το Ναυτικό με άδεια, η Πιρς είχε αποτύχει να μπει στο Smith College της Μασαχουσέτης ; δυο εβδομάδες αργότερα, στις 6 Ιανουαρίου 1945, παντρεύτηκαν στην First Presbyterian Church της Νέας Υόρκης, με την τελετή μετά τον γάμο να λαμβάνει χώρα στο The Apawamis Club.

Στους πρώτους οχτώ μήνες του γάμου τους, το ζεύγος Μπους ταξίδεψε σε όλες τις ανατολικές ΗΠΑ, συμπεριλαμβανομένων των Michigan, Maryland και Virginia, όπου το Ναυτικό απαιτούσε την φυσική του παρουσία.

Για τα επόμενα 13 χρόνια, ο Τζορτζ και η Μπάρμπαρα Μπους απέκτησαν έξι παιδιά και αργότερα 14 εγγόνια και 7 δισέγγονα. Τα παιδιά τους είναι :

 George W. Bush (γενν. 1946) παντρεύτηκε την Laura Welch στις 5 Νοεμβρίου 1977. Έχουν δίδυμες κόρες και δυο εγγονές.
 Pauline Robinson "Robin" Bush (1949 - 1953) πέθανε από λευχαιμία στην ηλικία των 3 ετών.
 Jeb Bush (γενν. 1953) παντρεύτηκε την Columba Gallo στις 23 Φεβρουαρίου 1974. Έχουν τρία παιδιά και τέσσερα εγγόνια.
 Neil Bush (γενν. 1955) παντρεύτηκε την Sharon Smith το 1980 και πήραν διαζύγιο τον Απρίλιο του 2003. Έχουν τρία παιδιά και έναν εγγονό. Παντρεύτηκε την Μαρία Άντριους το 2004.
 Marvin Bush (γενν. 1956) παντρεύτηκε την Margaret Molster το 1981. Έχουν δυο παιδιά.
 Dorothy Bush Koch (γενν. 1959) παντρεύτηκε τον William LeBlond το 1982 και πήραν διαζύγιο το 1990. Έχουν δυο παιδιά. Παντρεύτηκε τον Robert P. Koch τον Ιούνιο του 1992. Έχουν δυο παιδιά.

Χρόνια στο Τέξας 
Μετά το τέλος του πολέμου, ο Τζορτζ και η Μπάρμπαρα Μπους απέκτησαν το πρώτο τους παιδί προτού ο πρώτος αποφοιτήσει από το Πανεπιστήμιο Γέιλ ; η οικογένεια σύντομα μετακόμισε στην Οδέσσα του Τέξας όπου ο Μπους μπήκε στον πετρελαϊκό κλάδο. Μετακόμισαν σε αρκετές μικρές πόλεις κοντά στο Λος Άντζελες της Καλιφόρνια προτού εγκατασταθούν μόνιμα στο Τέξας το 1950. Η οικογένεια Μπους μετακόμισε περίπου 29 φορές κατά την διάρκεια του γάμου τους. Την ίδια περίοδο, ο Μπους ξεκίνησε μια εταιρεία στον πετρελαϊκό κλάδο μαζί με συναδέλφους του, την πετυχημένη Zapata Corporation. Η Μπάρμπαρα μεγάλωσε μόνη τα παιδιά της καθώς ο σύζυγός της έλειπε συχνά για δουλειές. Το 1953, η κόρη τους Robin πέθανε από λευχαιμία.

Τον Αύγουστο του 1959 που γεννήθηκε η κόρη τους Doro, το ζεύγος Μπους μετακόμισε από το Τέξας στο Χιούστον. Το 1963, ο Μπους εξελέγη πρόεδρος του ρεπουμπλικανικού κόμματος. Το 1964, συμμετείχε στον πρώτο γύρο των εκλογών για την απόκτηση πολιτικού γραφείου - U.S. Senator from Texas. Παρόλο που έχασε στις εκλογές, η έκθεση που έλαβε η οικογένεια Μπους έβαλε τον Τζορτζ και την Μπάρμπαρα στο κέντρο της πολιτικής σκηνής.

Δεύτερη Κυρία των ΗΠΑ 
Η οκταετής θητεία της Μπάρμπαρα Μπους ως Δεύτερης Κυρίας τής επέτρεψε να γίνει μια κοινή νοικοκυρά. Μετά την διάγνωση του γιου της Neil με δυσλεξία, η Μπους απέκτησε ενδιαφέρον για τα εκπαιδευτικά ζητήματα και ξεκίνησε να συνεργάζεται με αρκετούς διαφορετικούς εκπαιδευτικούς οργανισμούς. Πέρασε αρκετό χρόνο στο να ερευνά και να αναζητά τους παράγοντες που συμβάλλουν στον αναλφαβητισμό - πίστευε ότι η έλλειψη στέγης συνδεόταν με τον αναλφαβητισμό - και τις προσπάθειες που πρέπει να γίνουν για να καταπολεμηθούν και τα δυο. Ταξίδεψε σε όλες τις ΗΠΑ και σε όλο τον κόσμο, είτε με τον αντιπρόεδρο σε επίσημα ταξίδια είτε μόνη της. Το 1984, έγραψε ένα παιδικό βιβλίο, το C. Fred's Story, το οποίο είχε ως θέμα την οικογένειά της από τα μάτια του σκύλου της, C. Fred.

Δώρισε όλα τα έσοδα από τις πωλήσεις του βιβλίου της σε εκπαιδευτικά φιλανθρωπικά ιδρύματα. Από τότε ξεκίνησε να δίνει διαλέξεις μπροσρά σε ομάδες με σκοπό να προωθεί ζητήματα στα οποία πίστευε η ίδια και έτσι έγινε διάσημη επειδή εισήγαγε το χιούμορ στις ομιλίες της. Στην προεδρική εκστρατεία του 1984, η Μπους έγινε πρωτοσέλιδο όταν ανέφερε στον τύπο ότι δεν μπορούσε να πει στην τηλεόραση την γνώμη της για την άλλη υποψήφια Geraldine Ferraro. Αργότερα απολογήθηκε στην Ferraro.

Το 1988, ο αντιπρόεδρος Μπους ανακοίνωσε την υποψηφιότητά του για Πρόεδρος των ΗΠΑ προκειμένου να διαδεχτεί τον Ρήγκαν. Μέχρι εκείνη την στιγμή, η Μπους είχε κάνει δυο προεδρικές εκστρατείες αλλά δημιούργησε νέα διαμάχη όταν έγινε η δεύτερη σύζυγος υποψηφίου που μίλησε στο συνέδριο το οποίο όρισε υποψήφιο τον σύζυγό της (μετά την Ελέανορ Ρούσβελτ το 1940). Υποσχέθηκε στους ψηφοφόρους ότι θα γινόταν μια παραδοσιακή Πρώτη Κυρία και συμμετείχε ενεργά στην προεκλογική εκστρατεία του άνδρα της. Η εκστρατεία αυτή επικεντρωνόταν κατά καιρούς στην πολυμελή οικογένεια Μπους και την σύγκρινε με την προηγούμενη Πρώτη Κυρία, Nancy Reagan, υπογραμμίζοντας τα ενδιαφέροντά της σε οικιακές ασχολίες όπως η εκκλησία, η κηπουρική και η ενασχόληση με την οικογένεια ενώ έδινε λιγότερη έμφαση στο στυλ κι στην μόδα που ακολουθούσε ; έδωσε προσοχή τόσο στα διάσημα άσπρα μαλλιά της όσο και στο μη ενδιαφέρον της να φοράει ρούχα διάσημων οίκων μόδας. Η ίδια γενικά απέφευγε να συζητά για πολιτικά θέματα καθ'όλη την διάρκεια της προεκλογικής εκστρατείας, ιδιαίτερα εκείνα στα οποία είχαν διαφορετικές απόψεις η ίδια και ο σύζυγός της. Τα πολιτικά θέματα που είχαν στενή σχέση με την προεκλογική εκστρατεία του Μπους έχουν αναφέρει ότι η Μπους συμμετείχε ενεργά στην προεκλογική στρατηγική. Ο Μπους εξελέγη τον Νοέμβριο του 1998 και ορκίστηκε στις 20 Ιανουαρίου 1989.

Ασθένειες και θάνατος 
Τον Νοέμβριο του 2008 η Μπους μπήκε στο νοσοκομείο με φριχτούς πόνους στην κοιλιακή χώρα και υποβλήθηκε σε χειρουργική επέμβαση του λεπτού εντέρου. Τον Μάρτιο του 2009 υποβλήθηκε σε χειρουργική επέμβαση αντικατάστασης της βαλβίδας στην αορτή.

Την παραμονή της Πρωτοχρονιάς του 2013 η Μπους νοσηλεύτηκε με πνευμονία και βγήκε από το νοσοκομείο λίγες μέρες αργότερα.

Η Μπους υπέφερε από χρόνια αποφρακτική πνευμονοπάθεια, από συμφορητική καρδιακή ανεπάρκεια και από την νόσο του Graves. Τον Απρίλιο του 2018, η οικογένεια Μπους έκανε μια δήλωση σχετικά με την "επιδεινωμένη υγεία" της Μπους και για το πώς επέλεξε να μείνει στο σπίτι με την οικογένειά της παρά να επιδιώξει μια περαιτέρω θεραπεία. Σύμφωνα με τον εκπρόσωπο της οικογένειας Jim McGrath, η απόφαση της Μπους ήταν το αποτέλεσμα μιας "σειράς πρόσφατων νοσηλειών".

Στις 15 Απριλίου 2018 ανακοινώθηκε ότι η Μπους δεν θα προχωρούσε σε περαιτέρω ιατρική περίθαλψη και ότι επέλεξε την "φροντίδα από το σπίτι". Η Μπους πέθανε στο σπίτι της στο Χιούστον σε ηλικία 92 ετών στις 17 Απριλίου 2018. Ο γιος της, Τζορτζ Μπους Τζούνιορ, δήλωσε : "Η αγαπημένη μου μητέρα πέθανε σε ηλικία 92 ετών. Η Λώρα, η Μπάρμπαρα, η Τζένα και εγώ είμαστε λυπημένοι αλλά οι ψυχές μας είναι ήρεμες επειδή ξέρουμε ότι έτσι ήταν και η δική της ψυχή. Είμαι τυχερός που η Μπάρμπαρα Μπους ήταν η μητέρα μου. Θα λείπει στην οικογένειά μου κάθε μέρα και σας ευχαριστούμε όλους για τις προσευχές και τις ευχές σας." Ο Πρόεδρος Ντόναλντ Τραμπ και η Πρώτη Κυρία Μελάνια Τραμπ εξέφρασαν τα συλληπητήριά τους, αναφέροντας : "Ως σύζυγος, μητέρα, γιαγιά, σύζυγος στρατιωτικού και Πρώτη Κυρία, η κυρία Μπους υπήρξε εκπρόσωπος της αμερικανικής οικογένειας. Θα τη θυμόμαστε για πολύ καιρό χάρη στην ισχυρή αφοσίωσή της απέναντι στην χώρα και στην οικογένεια." Οι πρώην Πρόεδροι των ΗΠΑ Μπιλ Κλίντον, Τζίμι Κάρτερ και Μπαράκ Ομπάμα έστειλαν επίσης συλληπητήρια.

Βραβεία 
Το 1995 η Μπους έλαβε το Award for Greatest Public Service Benefiting the Disadvantaged, ένα βραβείο που δίνεται κάθε χρόνο από τα Jefferson Awards. Το 1997, έλαβε το βραβείο The Miss America Woman of Achievement Award για το έργο της υπέρ της παιδείας.

Το 2016, έλαβε μια τιμητική διάκριση στον τομέα Phi Beta Kappa του Πανεπιστημίου του Χιούστον.

Το Δημοτικό Σχολείο Barbara Bush στην γειτονιά Parkway Villages στο Χιούστον, που λειτουργεί υπό το Houston Independent School District, πήρε το όνομά του από την Μπους.

Ακαδημαϊκά βραβεία 
Η Μπάρμπαρα Μπους βραβεύτηκε από αρκετά πανεπιστήμια. Μεταξύ των οποίων είναι τα εξής βραβεία :

Παραπομπές

Αναφορές
 Brower, Kate Andersen (2015). The Residence: Inside the Private World of The White House. New York: Harper
 Killian, Pamela (2003). Barbara Bush: Matriarch of a Dynasty. St. Martin's Griffin
 Bush, Barbara (2004). Reflections: Life After the White House. Scribner
 Bush, Barbara. Barbara Bush: A Memoir, New York:Scribner, 1994

Περαιτέρω μελέτη 

 Bush, Barbara. "BARBARA BUSH: A MEMOIR/Life after White House is fun and different". Los Angeles Times. Syndicate at the Houston Chronicle. Saturday October 1, 1994. Houston Section, p. 5
 Williams, Marjorie. "Barbara's Backlash". Vanity Fair. August 1992
 Emery, Christopher. White House Usher: Stories from the Inside. (2017), by a White House Usher (with a foreword by Barbara Bush)

Πρώτες Κυρίες των Ηνωμένων Πολιτειών Αμερικής